ང་གི་གནང་བ་
ཐོབ་པ་དང་། རིག་པའི་གནས་མཐའ་དག་ལ་མཁས་པ་དང༌། སངས་རྒྱས་ནས་
བཟུང་དམ་པ་བར་མ་ཆད་པར་བརྒྱུད་པའི་མན་ངག་དང་ལྡན་པ་སྟེ།
གསུམ་རེ་རེས་ཀྱང་བསྟན་བཅོས་རྩོམ་ནུས་ནའང་རྗེ་འདི་ཉིད་རྒྱུ་དེ་གསུམ་ཀའི་་
རྒྱུ་དེ་
དཔལ་ལ་མངའ་བརྙེས་པ་ཡིན་ཏེ། དང་པོ་ཡི་དམ་ལྷའི་འཁོར་ལོའི་རིམ་གཉིས་
མངོན་དུ་གྱུར་ཅིང་། དཀྱིལ་འཁོར་རྒྱ་མཚོའི་སྤྲོ་བསྡུར་དབང་འབྱོར་བས་འཕྲིན་
ལས་རྣམ་པ་བཞིའི་འཇུག་སྒོ་ཐོགས་པ་མེད་ཅིང་། འདས་མ་འདས་ཀྱི་དྲེགས་
13

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ལྡན་མཐའ་དག་བྲན་དུ་འཁོར་ཞིང་། གསང་བ་བསམ་གྱིས་མི་ཁྱབ་པའི་རྣམ་
པར་ཐར་བ་མཐའ་ཡས་པ་བཞུགས་ལ།
གཉིས་པ་རིག་པའི་གནས་ལ་ཡང་ཕྱི་
རིག་པ་སྒྲ་དང་གཏན་ཚིགས། བཟོ་དང་གསོ་བ། སྙན་ངག སྡེབ་སྦྱོར། རྩིས་དཀར་
ནག མངོན་བརྗོད། ཟློས་གར་སོགས་དང༌། ནང་རིག་པ་སྡེ་སྣོད་གསུམ་དང་རྒྱུད་
སྡེ་བཞིའི་གནད་དོན་མ་ལུས་པ་རང་གི་ཐུགས་ཉམས་སུ་བཞེས་ཤིང་གཞན་ལ་་་་་་
འདོམས་པའི་ཚེ། ། མདོ་རྒྱུད་ཀྱི་བཤད་པ་རྒྱབ་རྟེན་གྱི་ལུང་དང་བཅས་གོ་སླ་ལ་
འ ཁྱེར་བདེ་ཞིང་གང་ཟག་གཅིག་གིས་སྟན་ཐོག་གཅིག་ཏུ་ཉམས་སུ་བླང་བྱའི་་་་་་
རིམ་པར་ཧྲིལ་གྱིས་འདྲིལ་འོང་བ་ཀུན་གྱིས་མངོན་སུམ་དུ་གྲུབ་པ་འདི་བཞིན་ནོ། །
གསུམ་པ་མཉམ་མེད་ཐུབ་པའི་དབང་བོ་ནས་བཟུང་མི་བར་ཁྱིས་མ་ཆོད་པའི་་་
དམ་པ་མུ་ཏིག་གི་དོ་ཤལ་ལྟར་ལེགས་པར་བརྒྱུད་པ་ལས། རྒྱ་ཆེ་བ་དང་ཟབ་
མོའི་རིམ་པ་གདམས་པའི་ཆུ་བོ་མ་ལུས་པ་བུམ་པ་གང་བྱོའི་ཚུལ་དུ་མངའ་བས།
དེའི་ཕྱིར་བྱིན་རླབས་ཀྱི་ཚན་ག་མྱུར་ཞིང་མན་ངག་གི་བཅུད་གཞན་ལས་ཁྱད་་་་་་
ཆེའོ། །དེ་ལྟར་རྒྱུ་ཀུན་ཚང་བའི་སྒོ་ནས། གཞུང་གི་འགྲེལ་བཤད་དང་།
རིམ་
གཉིས་ཀྱི་ཉམས་ཁྲིད་ལྷའི་མངོན་རྟོགས་སོགས་ཐུན་མོང་དང་ཐུན་མོང་མ་ཡིན་་་་
པའི་བསྟན་བཅོས་རྒྱས་བསྡུས་ཅི་མཛད་ཐམས་ཅད་ཚིག་སྙན་ཅིང་དོན་ཟབ་པ།
འབྲེལ་ཆགས་ཤིང་གོ་བདེ་བ། རང་ཚིག་སྔ་ཕྱི་འགལ་བའི་སྐྱོན་མེད་པ། སྡེབ་དང་
བརྡ་ཆད་སོགས་རིག་པའི་གཞུང་ལུགས་དང་མི་འགལ་བར་ནོར་འཁྲུལ་དང་་་
བྲལ་ཞིང་།
མཁས་ཀུན་མགུ་བ་བསྐྱེད་ནུས་པའི་བཀའ་རྩོམ་མཐའ་ཡས་པར་
བཞུགས་པ་ལས། ། འདིར་སྐབས་སུ་བབ་པ་གསང་བ་ཐུན་མོང་མ་ཡིན་པའི་སྐོར་
དཀར་ཆག་གི་ཕྲེང་བར་སྤེལ་བ་ཡིན་ཏེ། དེ་ལ་ཡང་མཉམ་མེད་ཐུབ་པའི་དབང་
བོས་ཆོས་ཕུང་བརྒྱད་ཁྲི་བཞི་སྟོང་གསུངས་པ་ཐམས་ཅད་ལམ་ཐབས་ཤེས་
གཉིས་ཉམས་སུ་བླངས་པ་ལས་འབྲས་བུ་སྐུ་གཉིས་མངོན་དུ་བྱེད་པའི་ཐབས་ཁོ་་
14

རྗེ་བཙུན་སུ་མ་ཏི་དྷཱ་ཛ་སིདྷའི་བཀའ་རྩོམ་ཐུན་མོང་མ་ཡིན་པ་བཀའ་རྒྱ་མའི་སྐོར་གྱི་དཀར་ཆག་བཞུགས།
ན་ལས་གཞན་དུ་མི་འདའ་བས། དེའི་བསྟན་ལ་བྱ་བ་བྱེད་པའི་དམ་པ་
་སྤྱི་དང་
ཁྱད་པར་རྗེ་འདི་ཉིད་ཀྱི་ལེགས་པར་བཤད་པ་ཐམས་ཅད་ཡང་དག་པར་རྫོགས་་
པའི་སངས་རྒྱས་ནས་བཟུང་བརྒྱུད་ལྡན་བླ་མ་དམ་པའི་མན་ངག་གི་དྲོད་མ་ཡལ
ཞིང་། བྱིན་རླབས་ཀྱི་བཅུད་དང་ལྡན་པ། ལྷ་དང་ཌཱ་ཀིའི་ཁ་རླངས་ཐུལ་ལེར་
ཡོད་པའི་ཟ བ ་རྒྱ ས་ཀྱི་གདམས་ངག་ཐམས་ཅད་སྣང་ཕྱོགས་ཐབས་ཀྱི་ཆ་དང་།
སྟོང་ཕྱོགས་ཤེས་རབ་ཀྱི་ཆ་གཉིས་ལས་བརྩམས་ཏེ། སྐལ་ལྡན་གྱི་གང་ཟག་གཅིག་
རྫོགས་པའི་བྱང་ཆུབ་ཏུ་བགྲོད་པའི་ཆ་རྐྱེན་ལམ་གྱི་རིམ་པ་མ་ཚང་བ་མེད་པར་་་
ཧྲིལ་གྱིས་དྲིལ་ནས་ཡོད་པ་ཡིན་པས། དེའི་ཕྱིར་འདིར་རྟགས་ལ་ཨེ་ཝཾ་གྱི་མཚན་
མ་བཀོད་པའི་དགོས་པའང་དེ་ཡིན་ནོ། །
ཐོག་མར་བསྟན་བཅོས་སོ་སོའི་མཚན་བྱང་འགོད་པ་ནི།
ཨེ་ཝཾ་ལ་
གྲུབ་དབང་པདྨ་སམྦྷ་ཝ་ལ་བརྟེན་པའི་བླ་མའི་རྣལ་འབྱོར་སོགས་སྣ་ཚོགས་ཀྱི་
སྐོར་ལ་༧། སློབ་དཔོན་པདྨ་སམྦྷ་ཝ་ལ་བརྟེན་པའི་ཚེ་སྒྲུབ་བྱ་ཚུལ་མི་འགྱུར་སྲོག་
གི་ཀ་བ་ལ་༣ ། དཔལ་རྡོ་རྗེའི་འཇིགས་བྱེད་དཔའ་བོ་གཅིག་པའི་རྫོགས་རིམ་གྱི་
རྣམ་བཞག་འཇམ་དཔལ་དགྱེས་པའི་མཆོད་སྤྲིན་ལ་༡༧། རྡོ་རྗེ་འཇིགས་བྱེད་
ནག་པོ་མདའ་འགེངས་ཀྱི་སྒྲུབ་ཐབས་འཇིགས་མཛད་ཞལ་ལུང་བདུད་འཇོམས་་
དཔའ་བོའི་གད་རྒྱངས་ལ་༤། དཔལ་ཆེན་དབང་གི་རྒྱལ་བོ་རྟ་མཆོག་རོལ་བའི་
བསྐྱེད་རིམ་གྱི་རྣམ་བཞག་དབང་ཆེན་དགྱེས་པའི་རོལ་གར་ལ་༤༠། ཡི་དམ་རྟ་
མཆོག་རོལ་བ་ཁྲག་འཐུང་ལྷ་དགུའི་དཀྱིལ་འཁོར་དུ་བདག་ཉིད་འཇུག་ཅིང
དབང་བླངས་པའི་ཚུལ་བདེ་ཆེན་བདུད་རྩིའི་ཆུ་རྒྱུན་ལ་༡༧། པདྨ་ཡང་གསང་
15

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཁྲོས་པའི་ཚོགས་འཁོར་མདོར་བསྡུས་དབང་ཆེན་དགྱེས་མགུར་རོལ་བའི་དགའ་་
སྟོན་ལ་༦། འདིར་ཁྲོ་བོའི་རྒྱལ་བོ་རྟ་མཆོག་རོལ་བ་ཡང་གསང་
མང་ཁྲོས་པའི་སྒོ་ནས་
བཀྲུ་བྱབས་དུག་དབྱུང་བསྲུང་བ་དང་བཅས་པ་བྱ་བའི་ཚུལ་བར་ཆད་ཀུན་སེལ་་
ལ་༧། རྟ་མགྲིན་ཡང་གསང་ཁྲོས་པའི་གཏོར་བཟློག་སོགས་ཀྱི་སྐབས་སུ་མཁོ་བའི་
ཟུར་རྒྱན་འགའ་ཞིག་ལ་༣། རྟ་མཆོག་རོལ་བ་ཡང་གསང་ཁྲོས་པའི་རྣལ་འབྱོར་
ལ་བརྟེན་ནས་འཕོ་བའི་མན་ངག་ཉམས་སུ་ལེན་པའི་ཚུལ་མཁའ་སྤྱོད་བགྲོད་
པའི་མྱུར་ལམ་ལ་༣། བཅོམ་ལྡན་འདས་མ་ཁམས་གསུམ་དབང་སྡུད་ཀྱི་ལྷ་མོ་ཀུ་
་ལ་བརྟེན་པའི་བླ་མའི་རྣལ་འབྱོར་དངོས་གྲུབ་མྱུར་སྩོལ་སོགས་ལ་༦།
བཅོམ་ལྡན་འདས་མའི་བདག་བསྐྱེད་སྒོམ་ཚུལ་གྱི་ཐོ་ཡིག་དང་ཚོགས་མཆོད་
རུ་ཀུལླེ་
འབུལ་ཚུལ་ཨུཏྤལ་དམར་པོའི་ལྕགས་ཀྱུ་ལ་༦། བཅོམ་ལྡན་འདས་མ་ཀུ་རུ་ཀུལླེའི་
རིམ་པ་དང་པོའི་རྣམ་བཤད་དངོས་གྲུབ་པདྨོ་བཞད་པའི་དགའ་སྟོན་ལ་༢ ༡། རྗེ་
བཙུན་བཅོམ་ལྡན་འདས་མ་ཀུ་རུ་ཀུལླེ་ལ་བརྟེན་པའི་ཆར་འབེབས་བྱ་ཚུལ་
དངོས་གྲུབ་འདོད་འཇོ་ལ་༦། ། བཅོམ་ལྡན་འདས་མ་རིག་བྱེད་མ་ལ་བརྟེན་པའི་
དགེ་འདུན་འདུ་བའི་འཁོར་ལོའི་གསལ་བྱེད་བྲི་སྒྲུབ་བྱ་ཚུལ་༣། རྗེ་བཙུན་ནཱ་རོ་
མཁའ་སྤྱོད་མའི་བླ་མའི་རྣལ་འབྱོར་དང་སྒྲུབ་ཐབས་མདོར་བསྡུས་ལ་༦།
བཙུན་རྡོ་རྗེ་རྣལ་འབྱོར་མ་ནཱ་རོ་མཁའ་སྤྱོད་མའི་སྒྲུབ་ཐབས་མཁའ་སྤྱོད་གྲུབ་་་་་
རྗེ་
པའི་གཏམ་སྙན་ལྷའི་རོལ་མོ་ལ་༡༠། རྗེ་བཙུན་རྡོ་རྗེ་རྣལ་འབྱོར་མ་ནཱ་རོ་མཁའ་
སྤྱོད་མའི་སིནྡྷུ་རའི་དཀྱིལ་འཁོར་སྒྲུབ་ཅིང་མཆོད་པ་དང་བདག་ཉིད་འཇུག་་
ཅིང་དབང་བླངས་པའི་རིམ་པ་མཁའ་སྤྱོད་དབང་མོ་དགྱེས་པའི་མཆོད་སྤྲིན་ ་ལ་་
༢༨། རྗེ་བཙུན་རྡོ་རྗེ་རྣལ་འབྱོར་མ་ནཱ་རོ་མཁའ་སྤྱོད་མའི་སྦྱིན་སྲེག་བྱ་ཚུལ་སྡིག་
སྒྲིབ་བུད་ཤིང་སྲེག་པའི་མེ་ཆེན་ལ་༦། མཁས་གྲུབ་ཁྱུང་པོའི་མན་ངག་ངག་བྱིན་
རླབས་བྱ་ཚུལ་གྱི་དམིགས་རིམ་ཚིག་ཏུ་བརྗོད་ཆོག་པ་མདོར་བསྡུས་སུ་བཀོད་པ་་
16

རྗེ་བཙུན་སུ་མ་ཏི་དྷྭ་ཛ་སིདྷའི་བཀའ་རྩོམ་ཐུན་མོང་མ་ཡིན་པ་བཀའ་རྒྱ་མའི་སྐོར་གྱི་དཀར་ཆག་བཞུགས།
ལ་༢ །
མཁའ་འགྲོ་མ་སེངྒེའི་གདོང་བ་ཅན་འཁོར་བཅས་ཀྱི་སྒོ་ནས་ཚེ་སྒྲུབ་བྱ་
ཚུལ་བདུད་རྩི་ཤེལ་དཀར་བུམ་བཟང་ལ་༧། མཁའ་འགྲོ་མ་སེངྒེའི་གདོང་བ་ཅན་
གྱི་སྒོ་ནས་ནོར་སྒྲུབ་བྱ་ཚུལ་འདོད་དགུའི་བང་མཛོད་ལ་༡༢། ཡེ་ཤེས་ཀྱི་མཁའ་
འགྲོ་མ་སེངྒེའི་གདོང་བ་ཅན་གྱི་སྒྲུབ་ཐབས་རྡོ་རྗེ་ཕ་ལམ་ལ་༧། མཁའ་འགྲོ་
སེངྒེའི་གདོང་བ་ཅན་གྱི་སྒོ་ནས་དམར་ཆེན་གཏོར་བཟློག་བྱ་ཚུལ་རྡོ་རྗེ་མཚོན་ཆ་
འབར་བའི་འཁོར་ལོ་ལ་༢༠། མཁའ་འགྲོ་མ་སེངྒེའི་གདོང་བ་ཅན་གྱི་བསྙེན་ཡིག་
བཻཌཱུར་སྔོན་པོའི་མེ་ལོང་ལ་༦། མཁའ་འགྲོ་མ་སེངྒེའི་གདོང་བ་ཅན་གྱི་འཕྲིན་
ལས་བཞིའི་སྦྱིན་སྲེག་གི་ཆོ་ག་དངོས་གྲུབ་གཏེར་མཛོད་ལ་༡༧། མགོན་པོའི་ལྷ་
བཞི་དྲིལ་སྒྲུབ་ཀྱི་བླ་མའི་རྣལ་འབྱོར་ལ་༤། མྱུར་མཛད་མགོན་པོ་ཕྱག་དྲུག་པའི་
བདག་བསྐྱེད་བསྒོམ་བཟླས་བྱ་ཚུལ་ལ་༣ ། མྱུར་མཛད་ཡེ་ཤེས་ཀྱི་མགོན་པོ་སྙིང་
ཞུགས་ཐུན་མོང་མ་ཡིན་པའི་རྒྱུན་འཁྱེར་ཡེ་ཤེས་ལྔ་ལྡན་ལ་༧། ཡེ་ཤེས་མགོན་པོ་
ཕྱག་དྲུག་པ་ལ་བརྟེན་པའི་གློ་བུར་ལས་བཅོལ་བྱ་ཚུལ་མཚོན་ཆ་འབར་བའི་་
འཁོར་ལོ་ལ་༥། རྒྱལ་བའི་བསྟན་སྲུང་ཆེན་པོ་གུར་ལྷ་བརྒྱད་ཀྱི་ཞི་རྒྱས་དབང་
*******
དྲག་གི་སྦྱིན་སྲེག་བྱེད་ཚུལ་ལས་བཞི་ལྷུན་གྱིས་གྲུབ་པའི་རྔ་སྒྲ་ལ་༡༧། ཆོས་རྒྱལ་
ནང་སྒྲུབ་འཁོར་བཅས་ཀྱི་ཐུགས་དམ་བསྐང་བའི་རིམ་པ་ལས་བཞིའི་འཕྲིན་་
ལས་སྒྲུབ་པའི་རྡོ་རྗེ་གད་རྒྱངས་ལ་༥། དམ་ཅན་གཤིན་རྗེ་ཆོས་རྒྱལ་གསང་སྒྲུབ་
ཀྱི་ཐུགས་དམ་བསྐང་བའི་རིམ་པ་ནམ་མཁའ་མཛོད་ཀྱི་འདོད་འཇོ་ལ་༥། བླ་མ་
ཡི་དམ་མཁའ་འགྲོ་སྲུང་མའི་ཚོགས་སྤྱི་དང་ཁྱད་པར་དཔལ་ལྡན་ལྷ་མོ་ལ་བརྟེན་
པའི་ཚོགས་མཆོད་འབུལ་ཚུལ་ཁྲག་འཐུང་རོལ་བའི་དགའ་སྟོན་ལ་༣། དཔལ་
ལྡན་སྲིད་གསུམ་བདག་མོའི་བསྙེན་པ་བྱེད་ཚུལ་ཆོས་སྲུང་དགྱེས་པའི་བཞད་སྒྲ་་་
༨། རྒྱལ་བའི་བསྟན་སྲུང་ཆེན་པོ་དམ་ཅན་རྡོ་རྗེ་ལེགས་པ་ལ་བརྟེན་པའི་དྲག་
པོའི་གཏོར་བ ཟློག་བྱ་ཚུལ་དགྲ་འཇོམས་རྡོ་རྗེ་ཕ་ལམ་ལ་༢༢ ། དམ་ཅན་ནོར་
17

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
སྒྲུབ་ལ་༦། ཁྱོན་བསྡོམས་༣ ༤༦།
དེ་ལྟར་སྟོན་པ་ཡང་དག་པར་རྫོགས་པའི་སངས་རྒྱས་བཅོམ་ལྡན་འདས་
ཀྱིས་རྒྱ་ཆེན་པོ་ལ་མོས་པ་རྣམས་ལ་ཆགས་བཅས་ཀྱི་སྤྱོད་པས་ཆོས་ཀྱི་འཁོར་ལོ་་་
རྒྱ་ཆེར་བསྐོར་བའི་ཚུལ་སྡུད་པོ་རྣམས་ཀྱིས་བསྡུས། མཁས་པའི་དབང་བོ་རྣམས་
ཀྱིས་བཀྲལ་ཞིང་གཏན་ལ་ཕབས། གྲུབ་ཆེན་རྣམས་ཀྱིས་ཐུགས་ཉམས་སུ་བཞེས།
ལོ་པཎ་སྐྱེས་མཆོག་རྣམས་ཀྱིས་བསྒྱུར་ཏེ་བསྟན་པ་རིན་པོ་ཆེའི་འཕྲིན་ལས་ཀྱི་སྒོ་
ལེགས་པར་སྤེལ་ཞིང་འཛིན་ནུས་པའི་དམ་པ་ནས་དམ་པར་བརྒྱུད་པའི་རྒྱལ་
བསྟན་རིན་པོ་ཆེ་དབང་གི་རྒྱལ་བོ་དེ་ཉིད་རྗེ་འདིའི་ཕྱག་ཏུ་འབྱོར་བས་བསྟན་་་་་
འགྲོར་ཕན་བདེ་རྒྱ་ཆེར་སྤེལ་ཞིང་། ཁྱད་པར་དུ་མདོ་སྔགས་ཀྱི་ཆོས་ཚུལ་ཇི་སྙེད་
ཅིག་མཛད་པ་ཐམས་ཅད་ལུང་རྟོགས་ཀྱི་བསྟན་པ་རིན་པོ་ཆེ་བླ་ནས་བླར་འཕེལ་
བའི་ཐབས་ཁོ་ནར་ངེས་པས་དེའི་ཕྱིར་རྗེས་སུ་སློབ་པ་རྣམས་ཀྱིས་འདི་ལ་ཐོས་་་་
བསམ་སྒོམ་པ་ལྷུར་ལེན་དགོས་པའི་ཕྱིར་དང༌། སྒོམ་པའང་ཐོས་བསམ་སྔོན་དུ་
འགྲོ་བ་ཅན་ཡིན་པས། དེའི་ཚུལ་རིམ་ལྔའི་དཀའ་འགྲེལ་དོན་གསལ་ལས། ཐོས་
པ་རྫོགས་པར་བྱེད་པ་ཤེས་རབ་སྟེ། །བསམ་པ་དང་ནི་གཉིས་པོ་ཡོད་གྱུར་ན། །
སྒོམ་པ་ལ་ནི་རབ་ཏུ་སྦྱོར་བ་ཡིན། །དེ་ལས་དངོས་གྲུབ་བླ་ན་མེད་པ་འོ། །ཞེས་
གསུངས་ལ། དེས་ན་ཐོག་མར་ཐོས་པ་གལ་ཆེ་བས། དམ་པའི་གསུང་ལ་ཐེ་ཚོམ་
མེད་པའི་བློས་ཚིག་དོན་གྱི་ཆ་ལ་དྲང་ངེས་ཀྱི་གོ་རིམ་མ་འཁྲུགས་པར་སླར་
ཉམས་སུ་བླང་བྱའི་གནད་མཐའ་དག་ལ་ངེས་པ་འདྲོངས་པའི་ཐོས་པ་བྱས་ན།
རང་ཉིད་ཀུན་ཤེས་ཤིང་ཉེས་པའི་སྒོ་ཀུན་ལས་བཟློག་པ་དང་། འདི་སྣང་གི་བྱ་
བ་དོན་མེད་པ་སྤངས་པ་དང་མཐར་ཡང་དག་པའི་ལམ་མངོན་དུ་འགྱུར་བ་
སོགས་ཕན་ཡོན་མང་དུ་ཡོད་དེ། མདོ་ལས། ཐོས་པས་ཆོས་རྣམས་ཤེས་པར་
འགྱུར། །ཐོས་པས་སྡིག་ལས་ལྡོག་པར་བྱེད། །ཐོས་པས་དོན་མ་ཡིན་པ་སྤོང་། །
18

རྗེ་བཙུན་སུ་མ་ཏི་དྷཱ་ཛ་སིདྷའི་བཀའ་རྩོམ་ཐུན་མོང་མ་ཡིན་པ་བཀའ་རྒྱ་མའི་སྐོར་གྱི་དཀར་ཆག་བཞུགས།
སོ།
པར་བཅད་དེ།
ཐོས་པས་མྱ་ངན་འདས་པ་འཐོབ། །ཅེས་དང༌། གཞན་ཡང་སྐྱེས་རབས་ལས།
ཐོས་པ་གཏི་མུག་མུན་སེལ་སྒྲོན་མེ་ཡིན། །རྐུན་པོ་ལ་སོགས་མི་འཁྱེར་ནོར་གྱི་
མཆོག །ཀུན་ཏུ་རྨོངས་པའི་དགྲ་འཇོམས་མཚོན་ཆ་ཡིན། །ཐབས་ཚུལ་མན་ངག་
སྟོན་པའི་གྲོགས་ཀྱི་མཆོག །ཅེས་དང་། གྲགས་དང་དཔལ་དང་གཏེར་གྱི་མཆོག་
ཀྱང་ཡིན། །ཡ་རབས་རྣམས་དང་འཕྲད་ན་སྐྱེས་ཀྱི་མཆོག །ཚོགས་ཀྱི་ནང་ན་
མཁས་པ་མགུ་བར་འགྱུར། །ཕས་ཀྱི་རྒོལ་ལ་ཉི་མ་འོད་དང་འདྲ། །ཞེས་གསུངས་
།དེ་ལྟར་ཟབ་མོའི་ཆོས་ཚུལ་རྣམས་ལ་བསམ་བྱུང་གིས་སྒྲོ་འདོགས་ལེགས་
ཚེ་འདི་སྣང་གི་བྱ་བཞག་ཟིན་པ་མེད་པའི་ཚུལ་ལ་ངེས་པར་
འབྱུང་བའི་སྒོ་ནས་ཚུལ་དང་མཐུན་པར་དལ་འབྱོར་དོན་ལྡན་དུ་བྱེད་དགོས་་་་་
ཤིང་། དེ་ལྟ་བུའི་ཐོས་བསམ་ལམ་དུ་འགྲོ་བ་ལ། ཚུལ་གནས་ཐོས་དང་བསམ་
ལྡན་པ། །སྒོམ་པ་ལ་ནི་རབ་ཏུ་སྦྱོར། །ཞེས་པས་ཚུལ་ཁྲིམས་དག་པ་རྟེན་དུ་དགོས
ཏེ། ཏིང་ངེ་འཛིན་རྒྱལ་བོ་ལས། ཇི་སྙེད་ཆོས་ཀྱི་རྣམ་པས་བྱང་ཆུབ་ཀྱང་། །ཐོས་
པས་རྒྱགས་ཤིང་ཚུལ་ཁྲིམས་མ་བསྲུངས་ན། །ཚུལ་ཁྲིམས་འཆལ་བ་ངན་འགྲོར་དེ་
འགྲོ་སྟེ། །དེ་ལ་ཐོས་པ་མང་པོས་བསྐྱབ་མི་ནུས། །ཞེས་གསུངས་སོ། །མང་དུ་ཐོས་
ཤིང་ཚུལ་ལ་གནས་ཀྱང་བསམ་སྒོམ་དང་འབྲེལ་དགོས་ཏེ།
བཙུན་པ་ཆོས་ལ་
གནས་པའི་དགེ་སློང་ཞེས་བྱ་བའི་མདོ་ལས་སྒོམ་པ་ལ་མ་བརྟེན་པར་ཐོས་པ་་་་་་་
དང་བསམ་པའི་སྦྱོར་བ་འབའ་ཞིག་གིས་ཀྱང་ཆོས་ལ་གནས་པ་མ་ཡིན་ལ། ཐོས་
པ་དང་བསམ་པ་ལ་མ་བརྟེན་པར་སྒོམ་པ་ལ་སྦྱོར་བ་འབའ་ཞིག་ཀྱང་ཆོས་ལ་་་་་་
གནས་པ་མ་ཡིན་གྱི། གཉིས་ཀ་ལ་བརྟེན་ཏེ་གཉིས་ཀ་ལ་གནས་ན་ཆོས་ལ་གནས་
པ་ཡིན་ནོ་ཞེས་གསུངས་སོ། །དེ་ན་ཐོག་མར་སྡུག་བསྔལ་མང་པོའི་གཞི་འམ་རྒྱུ་
འཆལ་བའི་ཚུལ་ཁྲིམས་ཀྱི་གཉེན་པོར་ཚུལ་ཁྲིམས་བསྲུངས་ཤིང་དེ་ལས་ཉོན་
མོངས་པ་སྦྱངས་པ་ལ་འབད་པར་བྱའོ། །དེའི་རིམ་པ་ནི་རྗེ་བླ་མས། དང་པོ་ཐོས་
19

༄༅། །